turjo4nis/wikipedia-bn-dump-20250701 huggingface dataset:
ভিক্টোরিয়া জলপ্রপাত

ভিক্টোরিয়া জলপ্রপাত মধ্য-দক্ষিণ আফ্রিকার জলপ্রপাত। জিম্বাবুয়ে উত্তর-পশ্চিমাংশে ও জাম্বিয়ার দক্ষিণ-পূর্বদিকে অবস্থিত যৌথ নদী জাম্বেজি থেকে এ জলপ্রপাত সৃষ্টি হয়েছে। এটি উচ্চতায় ১০৮.৩ মিটার এবং প্রস্থে ১,৭০৩ মিটার। প্রতি সেকেন্ডে প্রায় ৩৩,০০০ ঘনফুট (৯৩৫ ঘনমিটার) জল পতিত হয়। তবে নিম্ন নদী প্রবাহকালীন সময়ে পূর্বদিকের অংশ প্রায়শঃই শুষ্ক থাকে। নায়াগ্রা জলপ্রপাতের সাথে তুলনা করলে ভিক্টোরিয়া জলপ্রপাত প্রায় দ্বিগুণ প্রশস্ত ও দ্বিগুণ গভীর। ইউনেস্কো ১৯৮৯ সালে বিশ্ব ঐতিহ্যবাহী স্থান হিসেবে জলপ্রপাতটিকে উভয় নামেই তালিকাভূক্ত করেছে। জলপ্রপাতের উভয় অংশকে সংযুক্ত করতে ভিক্টোরিয়া ফলস (জাম্বেজি) সেঁতু নির্মাণ করা হয়েছে। এর মাধ্যমে রেলওয়ে, মোটরগাড়ী চলাচল করে। বর্তমানে এটি বহিঃবিশ্বের পর্যটকদের কাছে প্রধান আকর্ষণ হিসেবে রয়েছে। জিম্বাবুয়ের ভিক্টোরিয়া ফলস ন্যাশনাল পার্ক এবং জাম্বিয়ার মোজি-ওয়া-তুনিয়া ন্যাশনাল পার্ক ব্যাপক এলাকা নিয়ে গড়ে তোলা হয়েছে। আশেপাশের বনে অ্যান্টিলোপ, হাতি, জিরাফ, জেব্রা, সিংহ, চিতা ইত্যাদি প্রাণীর বসবাস। পাহাড়ের চূড়ায় বাজপাখি, ঈগল আবাস গড়েছে।

নামকরণ 
স্থানীয় চিতোঙ্গা আদিবাসীরা একে মোজি-ওয়া-তুনিয়া নামে ডেকে থাকে। এর অর্থ হচ্ছে বজ্রের ধোঁয়া। জলপ্রপাতের আওয়াজ অত্যন্ত গর্জনশীল, তাই এরূপ নামকরণ। ব্রিটিশ সম্রাজ্ঞী রাণী ভিক্টোরিয়াকে চিরস্মরণীয় করে রাখতে ১৬ নভেম্বর, ১৮৫৫ তারিখে স্কটিশ মিশনারি ও ব্রিটিশ অভিযাত্রী ডেভিড লিভিংস্টোন নিজ নামে পরিচিত লিভিংস্টোন দ্বীপপুঞ্জ থেকে জলপ্রপাতটি দেখে এর নামকরণ করেন। ২০১৩ সালে জিম্বাবুয়ে সরকার আনুষ্ঠানিকভাবে এ জলপ্রপাতের পুনরায় নামকরণ করেছে মোজি-ওয়া-তুনিয়া।

আরও দেখুন 
 ইগুয়াসু জলপ্রপাত
 নায়াগ্রা জলপ্রপাত

তথ্যসূত্র

বহিঃসংযোগ 

 A useful list of further reading is included on the UNEP-WCMC website's page for Mosi-oa-Tunya.
NASA Earth Observatory page 
Entry on UNESCO World Heritage site
TIME magazine article about tourism in the area 

ভিক্টোরিয়া জলপ্রপাত
জিম্বাবুয়ের জলপ্রপাত
জাম্বিয়ার জলপ্রপাত
জাম্বেজি নদী
জাম্বিয়া-জিম্বাবুয়ে সীমান্ত
জিম্বাবুয়ের বিশ্ব ঐতিহ্যবাহী স্থান
জাম্বিয়ার বিশ্ব ঐতিহ্যবাহী স্থান
জাম্বিয়ার দর্শনীয় স্থান
জিম্বাবুয়ের দর্শনীয় স্থান
আন্তিগোনে

আন্তিগোনে ( ) গ্রিক পুরাণের একটি বিখ্যাত বিয়োগাত্মক চরিত্র। আন্তিগোনের জন্ম ইদিপাসের ঔরসে ও ইয়োকাস্তার গর্ভে, যেখানে ইদিপাস নিজে ইয়োকাস্তার গর্ভজাত পুত্র। নামটির অর্থ "মাতৃত্বের বিরুদ্ধে" বা "মাতার স্থলে"। আন্তিগোনে চরিত্রটি অবলম্বনে সফোক্লিস, ইউরিপিদেস থেকে শুরু করে সিমাস হিনি পর্যন্ত অসংখ্য নামিদামী নাট্যকার বহু নাটক রচনা করেছেন।

তথ্যসূত্র 

গ্রিক পুরাণ
দাভিদ লুইজ

দাভিদ লুইজ মরেইরা মারিনিয়ো (জন্ম ২২ এপ্রিল ১৯৮৭), একজন ব্রাজিলীয় পেশাদার ফুটবলার যিনি ইংরেজ ক্লাব চেলসি এবং ব্রাজিল জাতীয় দলের হয়ে খেলেন। সাধারণত সেন্ট্রাল ডিফেন্ডার হিসেবে খেললেও, তিনি ফুল ব্যাক এবং ডিফেন্সিভ মিডফিল্ডার হিসেবেও খেলতে পারেন। তিনি বর্তমানে ব্রাজিল জাতীয় দলের সহ-অধিনায়ক।

ভিতরিয়াতে কর্মজীবন শুরু করলেও লুইজ মাত্র ১৯ বছর বয়সেই বেনফিকায় পাড়ি জমান। ২০১১ সালের জানুয়ারীতে, তিনি চেলসিতে যোগ দেন এবং পরের মৌসুমেই চ্যাম্পিয়নস লিগ ও এফএ কাপ শিরোপা জিতেন।

তথ্যসূত্র

বহিঃসংযোগ

 

১৯৮৭-এ জন্ম
জীবিত ব্যক্তি
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
ফুটবল রক্ষণভাগের খেলোয়াড়
ফুটবল মধ্যমাঠের খেলোয়াড়
ফুটবল উপযোগী খেলোয়াড়
স্পোর্ট লিসবোয়া বেনফিকার খেলোয়াড়
প্রিমিয়ার লিগের খেলোয়াড়
চেলসি ফুটবল ক্লাবের খেলোয়াড়
ব্রাজিলের আন্তর্জাতিক ফুটবলার
২০১১ কোপা আমেরিকার খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৪ ফিফা বিশ্বকাপের খেলোয়াড়
ফিফা কনফেডারেশন্স কাপ বিজয়ী খেলোয়াড়
উয়েফা ইউরোপা লিগ বিজয়ী খেলোয়াড়
আর্সেনাল ফুটবল ক্লাবের খেলোয়াড়
লিগ ১-এর খেলোয়াড়
পারি সাঁ-জেরমাঁর ফুটবলার
প্রিমেইরা লিগার খেলোয়াড়
কাম্পেওনাতো ব্রাজিলেইরো সেরিয়ে বি-এর খেলোয়াড়
২০১৫ কোপা আমেরিকার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ব্রাজিলীয় প্রবাসী ফুটবলার
ইংল্যান্ডে প্রবাসী ফুটবলার
ফ্রান্সে প্রবাসী ফুটবলার
পর্তুগালে প্রবাসী ফুটবলার
ইংল্যান্ডে ব্রাজিলীয় প্রবাসী ক্রীড়াবিদ
ফ্রান্সে ব্রাজিলীয় প্রবাসী ক্রীড়াবিদ
পর্তুগালে ব্রাজিলীয় প্রবাসী ক্রীড়াবিদ
কাম্পেওনাতো ব্রাজিলেইরো সেরিয়ে আ-এর খেলোয়াড়
ব্রাজিলীয় পুরুষ ফুটবলার
ফুটবল সেন্ট্রাল ডিফেন্ডার
পুরুষ ফুটবল মধ্যমাঠের খেলোয়াড়
পর্তুগালের নাগরিকীকৃত নাগরিক
পর্তুগালে ব্রাজিলীয় অভিবাসী
ব্রাজিলীয় বংশোদ্ভূত পর্তুগিজ ব্যক্তি
ফ্লামেঙ্গো রেগাতাস ক্লাবের খেলোয়াড়
রেবতী মোহন বর্মণ

রেবতী মোহন বর্মণ (১৯০৫ - ৬ মে, ১৯৫২) বিংশ শতাব্দীর একজন সাম্যবাদী ধারার লেখক ও ভারতের স্বাধীনতা আন্দোলনকারী বিপ্লবী। তিনি বেশ কিছু পুস্তক রচনা করে বাংলাদেশ অঞ্চলে মার্কসবাদের বিকাশে গুরুত্বপূর্ণ অবদান রাখেন।

জন্ম ও শৈশব শিক্ষাজীবন 
রেবতী বর্মণ কিশোরগঞ্জ জেলার ভৈরব উপজেলার শিমূলকান্দি গ্রামে জন্মগ্রহণ করেন। তার পিতা হরনাথ বর্মণ ছিলেন একজন নামকরা আইনজীবী। ইংরেজদের প্রতি আনুগত্যের জন্য তিনি রায় উপাধিতে পান। ঢাকার পগোজ স্কুল এবং কুমিল্লার গভর্নমেন্ট হাইস্কুলে প্রাথমিক শিক্ষা সম্পন্ন করেন তিনি। ১৯২২ সালে কিশোরগঞ্জের আজিম উদ্দিন উচ্চ বিদ্যালয় থেকে কলকাতা বিশ্ববিদ্যালয়ের অধীনে প্রবেশিকা পরীক্ষায় প্রথম স্থান অধিকার করেন। ঐ বছর প্রমোদরঞ্জন চক্রবর্তী এবং গৌরচন্দ্র মণ্ডলও তার সংগে একই নম্বর পেয়ে প্রথম হয়েছিলেন। ১৯২৮ সালে কৃতিত্বের সাথে এমএ পাশ করেন। তার আগে বিএ পরীক্ষায় কৃতিত্বের জন্য পেয়েছিলেন জগত্তারিণী পদক এবং পদক বিক্রির অর্থ দিয়ে সহপাঠীদের নিয়ে প্রকাশ করেছিলেন কিশোরদের মাসিক পত্রিকা ‘বেণু’।

কর্মজীবন 
সম্পন্ন ও ব্রিটিশ শাসকদরদী পরিবারের সন্তান হলেও রেবতী বর্মন সাম্যবাদী ও ব্রিটিশবিরোধী সংগ্রামে যোগ দিয়েছিলেন ছাত্রাবস্থায়। ১৯৩০-৩৮ সালে বিনা বিচারে জেলে অন্তরীন থাকেন। দেউলী জেলে বন্দী থাকাকালীন সময় তার শরীরে কুষ্ঠরোগের জীবাণু ঢুকিয়ে দেয়া হয়। জেলে থাকাকালীন সময়ে তিনি সমাজ বিবর্তণমূলক অসংখ্য গ্রন্থের পাণ্ডুলিপি রচনা করেন যা পরে বই আকারে প্রকাশিত হয়। ১৯৩৯ সালে ন্যাশনাল বুক এজেন্সী প্রতিষ্ঠা করেন। উত্তর চব্বিশ পরগণা জেলার বেলঘরিয়ায় থাকাকালীন শ্রমিক আন্দোলন গড়ে তোলার কাজ শুরু করেন। এসময়ই তার শরীরে কুষ্ঠ রোগের প্রাদুর্ভাব হয়। দ্বিতীয় বিশ্বযুদ্ধ শুরু হওয়ার পর পুলিশ তার উপর হুলিয়া জারি করে ও তিনি বাংলাদেশের ভৈরব উপজেলায় চলে যান।

মৃত্যু 
দেশভাগের পরে ১৯৫১ সালে সাম্প্রদায়িক দাঙ্গার কারণে তাকে বাধ্য হয়ে মাতৃভূমি ছেড়ে আগরতলা চলে আসতে হয়। ১৯৫২ সালের ৬ মে তারিখে আগরতলার কাছে মৃত্যুবরণ করেন রেবতী বর্মণ।

গ্রন্থসমূহ 
তার লিখিত বইগুলো হচ্ছেঃ 
 
 সমাজতান্ত্রিক অর্থনীতি (১৯৩৮), 
 মার্কস প্রবেশিকা (১৯৩৮), 
 কৃষক ও জমিদার (১৯৩৮), 
 সাম্রাজ্যবাদের সংকট (১৯৩৮), 
 হেগেল ও মার্কস (১৯৩৮), 
 ক্যাপিটাল ( মার্কসের ক্যাপিটালের বাংলায় লেখা সংক্ষিপ্তসার-১৯৩৮), 
 লেনিন ও বলশেভিক পার্টি (১৯৩৯), 
 Society and Its Development (1939), 
 Marxist View of Capital (1939), 
 সমাজের বিকাশ (১৯৩৯),
 সোভিয়েট ইউনিয়ন (১৯৪৪), 
 শান্তিকামী সোভিয়েট (১৯৪৫), 
 অর্থনীতির গোড়ার কথা (১৯৪৫), 
 পরিবার-ব্যক্তিগত সম্পত্তি ও রাষ্ট্রের উৎপত্তি (অনুবাদ), 
 সমাজতন্ত্রবাদ-বৈজ্ঞানিক ও কাল্পনিক (অনুবাদ), 
 সমাজ ও সভ্যতার ক্রমবিকাশ (১৯৫২)।
</div>

তথ্যসূত্র

বহিঃসংযোগ
Barman, Reboti Mohan বাংলাপিডিয়ায় রেবতী মোহন বর্মণ সম্পর্কে।

১৯০৫-এ জন্ম
পূর্ববঙ্গে জন্ম
কিশোরগঞ্জ জেলার ব্যক্তি
১৯৫২-এ মৃত্যু
পশ্চিমবঙ্গের লেখক
ভারতীয় লেখিকা
ভারতীয় মার্ক্সবাদী
মার্ক্সবাদী লেখক
কল অফ ডিউটি: অ্যাডভান্সড ওয়ারফেয়ার

কল অফ ডিউটি: অ্যাডভান্স ওয়ারফেয়ার ২০১৪ সালে প্রকাশিত হয় স্লেজহেমার গেমস কর্তৃক বিকশিত ও অ্যাকটিভিশন কর্তৃক প্রকাশিত কল অফ ডিউটি সিরিজের সর্বশেষ ফার্স্ট পার্সন শুটার গেম। এটি ২০১৪ সালের ৪ নভেম্বর মাইক্রোসফট উইন্ডোজ, এক্সবক্স ৩৬০ প্লেস্টেশন ৪-এ প্রকাশিত হবে। অ্যাডভান্স ওয়ারফেয়ারের প্লেস্টেশন ৩ ও এক্সবক্স ওয়ানেও প্রকাশের কথা রয়েছে।

গেইম সম্পর্কে 
কল অফ ডিউটি মূলত একটি একশন ভিত্তিক গেইম। কল অফ ডিউটি এর সব সিরিজই বর্তমানে খুব জনপ্রিয়। তবে এই গেইম এর উন্নতি ক্রমশ চলছেই এবং আরোও সুন্দর গ্রাফিক নিয়ে প্রকাশিত হচ্ছে নতুন ভার্সনগুলো। কল অফ ডিউটি সিরিজের গেইমগুলো উইন্ডোজের গেম হিসেবে সবচেয়ে বেশি জনপ্রিয় হলেও এর কিন্তু স্মার্টফোনেও এর জনপ্রিয়তা দিনে দিনে বৃদ্ধি পাচ্ছে। অ্যাডভান্স ওয়ারফেয়ার এর লেভেলগুলো পূর্বের সিরিজের লেবেলগুলোর তুলনায় আরোও কঠিন, সুন্দর এবং ব্যয়বহুল হবে।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

কল অফ ডিউটি
উইন্ডোজ গেম
২০১৪-এর ভিডিও গেম
যুক্তরাষ্ট্রে উন্নীত ভিডিও গেম
প্রথম-ব্যক্তি শুটার
প্লেস্টেশন ৩-এর ভিডিও গেম
ইউরোস্টার

ইউরোস্টার (ইংরেজি: EuroStar) একটি আন্তর্জাতিক উচ্চ-গতির রেল পরিষেবা। এটি চ্যানেল টানেলের মাধ্যমে ইংল্যান্ডের সাথে ফ্রান্স, নেদারল্যান্ডস ও বেলজিয়ামকে সংযুক্ত করেছে। ১৯৯৪ খ্রিষ্টাব্দে ব্রিটেনকে ইউরোপের সঙ্গে সংযুক্তির লক্ষ্য নিয়ে ইউরোস্টার স্থাপিত হয়। এটি একটি উচ্চ-গতির রেল, বর্তমানে (২০১৪) যার গতি ঘণ্টায় ১৫০ থেকে ১৮৬ মাইল। ইউরোস্টার রেল পরিষেবার প্রধান কয়েকটি যাত্রাপথ হলো 'লন্ডন-প্যারিস', 'প্যারিস-ব্রাসেলস', 'ব্রাসেলস-আমস্টারডাম' ইত্যাদি। লন্ডনের সেইন্ট প্যানক্রাস পাতাল স্টেশান থেকে যাত্রা শুরু করে প্যারিসের গার দু নর্দ পাতাল রেলস্টেশনে পৌঁছাতে ইউরোস্টারের সময় লাগে দুই ঘণ্টা। এই পথের দূরত্ব ৩০৭ মাইল।

ইউরোস্টার রেল পরিষেবার মালিক 'ইউরোস্টার ইন্টারন্যাশনাল লিমিটেড'। ২০১৪ খ্রিষ্টাব্দে লন্ডন-প্যারিস-লন্ডন যাত্রার দ্বিমুখী ভাড়া ছিল প্রমিত শ্রেণীতে ৬৯ ব্রিটিশ পাউণ্ড।

তথ্যসূত্র

বহিঃসংযোগ 

 ইউরোস্টার-এর তথ্যতীর্থ
 গন্তব্য
 যাত্রাপথ 

 
ইংল্যান্ডের রেল পরিবহন
ফ্রান্সের রেল পরিবহন
গার দ্যু নর

গার দ্যু নর (; ) পশ্চিম ইউরোপের রাষ্ট্র ফ্রান্সের রাজধানী প্যারিস শহরের ছয়টি বৃহৎ 
প্রান্তিক রেলস্টেশনের (টার্মিনাস) একটি। রেলস্টেশনটি প্যারিসের উত্তরে অবস্থিত অঞ্চলগুলির জন্য প্যারিস-লিল রেলপথ ধরে রেল পরিবহন সেবা প্রদান করে থাকে। গার দ্যু নর থেকে উত্তর ফ্রান্স ছাড়াও বিভিন্ন আন্তর্জাতিক গন্তব্যস্থলের সাথে রেল যোগাযোগ ব্যবস্থা বিদ্যমান, যেমন বেলজিয়াম, জার্মানি, নেদারল্যান্ডস এবং যুক্তরাজ্য। এখান থেকে যুক্তরাজ্যের রাজধানী লন্ডন এবং বেলজিয়ামের রাজধানী ব্রাসেলস শহরে ভ্রমণের জন্য সরাসরি রেলগাড়ি পাওয়া যায়।

গার দ্যু নর রেলস্টেশনটি প্যারিসের উত্তরভাগে, ১০ম আরোঁদিসমঁ (ওয়ার্ড)  নামক প্রশাসনিক এলাকাতে, গার দ্য লেস্ত নামক অপর একটি রেলস্টেশন থেকে অদূরে অবস্থিত। শুধু আন্তঃনগর রেল পরিবহন সেবা নয়, গার দ্যু নর একাধিক নগর গণপরিবহন সেবার কেন্দ্র হিসেবেও কাজ করে, যাদের মধ্যে প্যারিস পাতালরেল, রেজো এক্সপ্রেস রেজিওনাল (এর.ও্য.এর.), এবং বাস সেবা অন্তর্ভুক্ত। ভ্রমণকারী যাত্রীর সংখ্যা অনুযায়ী এটি সমগ্র ইউরোপ মহাদেশের ব্যস্ততম রেলস্টেশন। এখানে প্রতি বছর ২২ কোটি ২০ লক্ষ যাত্রী আসা-যাওয়া করে। রেলস্টেশনটিতে যাত্রী ওঠানামার জন্য ৪৪টি পাটাতন বা প্ল্যাটফর্ম আছে, যা ইউরোপের ২য় সর্বোচ্চ।

ফরাসি স্থপতি জাক ইতর্ফ গার দ্যু নর রেলস্টেশন ভবনটির নকশা প্রণয়ন করেন। ভবনটিকে ১৮৬১ থেকে ১৮৬৪ সালের মধ্যে নির্মাণ করা হয়।

ছবিতে গার দ্যু নর

তথ্যসূত্র

বহিঃসংযোগ

প্যারিসের প্রান্তিক রেলওয়ে স্টেশন
ডোভ ফ্রোহম্যান

ডোভ ফ্রোহম্যান একজন ইসরায়েলি তড়িৎ প্রকৌশলী। তিনি ইন্টেল কর্পোরেশন এর সাবেক ভাইস প্রেসিডেন্ট। তিনি ইরেজেবল প্রোগ্রাম্যাবল রিড অনলি মেমোরি এর উদ্ভাবক।

জীবনী
ফ্রোহম্যান ১৯৩৯ সালের ২৮ মার্চ আমস্টারডাম এ জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৫ সালে মাস্টার্স ডিগ্রি অর্জন করে ফেয়ারচাইল্ড সেমিকন্ডাক্টর এ রিসার্চ অ্যান্ড ডেভেলপমেন্ট ল্যাবে যোগদান করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৯ সালে পিএইচডি ডিগ্রি অর্জন করেন।

পুরস্কার ও সম্মাননা
 আইইই জ্যাক মর্টন অ্যাওয়ার্ড, ১৯৮৬
  আইইই এডিসন মেডেল, ২০০৮

তথ্যসূত্র

আইইইই এডিসন পদক বিজয়ী
১৯৩৯-এ জন্ম
জীবিত ব্যক্তি
ওলন্দাজ ইহুদি
ইসরায়েলি ইহুদি
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
জেরুসালেমের হিব্রু বিশ্ববিদ্যালয়ের শিক্ষক
বস: বর্ন টু রুল

বস বর্ন টু রুল ২০১৩ সালের একটি বাংলা রোমান্টিক অ্যাকশন চলচ্চিত্র। রিলায়েন্স এন্টারটেইনমেন্ট ও গ্রাসরুট এন্টারটেইনমেন্ট প্রযোজিত এবং প্রথমবারের মত খ্যাতনামা কোরিওগ্রাফার বাবা যাদব পরিচালিত এই চলচ্চিত্রে মুখ্য ভূমিকায় আছেন জিৎ, শুভশ্রী গাঙ্গুলী। তেলুগু চলচ্চিত্র বিজনেসম্যান-এর পুনঃনির্মাণ এই চলচ্চিত্র।

চলচ্চিত্রের পর্যালোচনা খুব ভাল না হলেও বক্স অফিসে দুর্দান্ত সাফল্য লাভ করে। এ সংগ্রহ নিয়ে অনেক বিতর্কও তৈরি হয়।

কাহিনি 
এর কাহিনি গড়ে উঠেছে সূর্য (জিৎ) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে চায়। এভাবে সে রুশা (শুভশ্রী গাঙ্গুলী) নামের পুলিশ কমিশনার (চিরঞ্জিত)-এর মেয়ের প্রেমে পড়ে।

অভিনয়ে 
 সূর্য চরিত্রে জিৎ
 রুশা চরিত্রে শুভশ্রী গাঙ্গুলী
 পুলিশ কমিশনার চরিত্রে চিরঞ্জিত
 কলকাতা সূর্য এক্সপোর্ট এন্ড ইমপোর্ট-এর প্রধান চরিত্রে সঞ্জু মণ্ডল
 সুপ্রিয় দত্ত
 রজতাভ দত্ত

সমালোচকদের গ্রহণ 
দ্য টাইমস অফ ইন্ডিয়া একে "খারাপ কাহিনি এবং দূর্বল চিত্রনাট্য" বলে  দেয়। ইটস ইন.কম একে  দিয়ে বলে "অধিক অনুমাননির্ভর"।

ধারাবাহিকতা 
বস চলচ্চিত্রের ধারাবাহিকতায় ২০১৩ সালের সেপ্টেম্বরে ঘোষণা দেয়া হয় যে এই চলচ্চিত্রের "দ্বিতীয় পর্ব" নির্মিত হবে এবং এর কাহিনি হবে সম্পূর্ণ মৌলিক।

সংগীত 
চলচ্চিত্রের সংগীত পরিচালনা করেন জিৎ গাঙ্গুলী। দীর্ঘদিনের পর তিনি এই চলচ্চিত্রের গান দিয়ে আবারও আলোচনায় চলে আসেন।

তথ্যসূত্র

বহিঃসংযোগ 
 

২০১৩-এর চলচ্চিত্র
ভারতীয় চলচ্চিত্র
ভারতীয় পুনঃনির্মিত চলচ্চিত্র
বাংলা ভাষার চলচ্চিত্র
২০১০-এর দশকের বাংলা ভাষার চলচ্চিত্র
তেলুগু চলচ্চিত্রের বাংলা পুনর্নির্মাণ
ভারতে সংঘবদ্ধ অপরাধ সম্পর্কে চলচ্চিত্র
বাংলা ভাষার ভারতীয় চলচ্চিত্র
ভারতীয় অপরাধ অ্যাকশন চলচ্চিত্র
জিৎ গাঙ্গুলী সুরারোপিত চলচ্চিত্র
ভারতীয় গ্যাংস্টার চলচ্চিত্র
রবার্ট ডেনার্ড

রবার্ট ডেনার্ড একজন মার্কিন প্রকৌশলী এবং উদ্ভাবক। ডেনার্ড টেক্সাসে জন্মগ্রহণ করেন। তিনি সাউদার্ন মেথোডিস্ট ইউনিভার্সিটি থেকে তড়িৎ প্রকৌশলে ১৯৫৪ সালে বিএস এবং ১৯৫৬ সালে এমএস ডিগ্রি অর্জন করেন। তিনি কার্নেগী ইন্সটিটিউট অব টেকনোলজি থেকে ১৯৫৮ সালে পিএইচডি ডিগ্রি অর্জন করেন। ১৯৬৮ সালে তিনি ডায়নামিক র‍্যান্ডম অ্যাক্সেস মেমোরি আবিষ্কার করেন।

পুরস্কার ও সম্মাননা
 ন্যাশনাল মেডেল অব টেকনোলজি অ্যান্ড ইনোভেশন, ১৯৮৮
 আইইই এডিসন মেডেল ২০০১
 ইউনাইটেড স্টেটস ন্যাশনাল অ্যাকাডেমি অব ইঞ্জিনিয়ারিং চার্লস স্টার্ক ড্র্যাপার প্রাইজ ২০০৯
 আইইই মেডেল অব অনার ২০০৯
 সম্মানসূচক ডক্টর অব সায়েন্স অ্যান্ড টেকনোলজি, কার্নেগী মেলন বিশ্ববিদ্যালয়, ২০১০

তথ্যসূত্র

আইইইই মেডেল অব অনার বিজয়ী
আইইইই এডিসন পদক বিজয়ী
চার্লস স্টার্ক ড্র্যাপার প্রাইজ বিজয়ী
হার্ভি পুরস্কার বিজয়ী
১৯৩২-এ জন্ম
জীবিত ব্যক্তি
মার্কিন তড়িৎ প্রকৌশলী
মসফেট
মার্কিন ফিলোসফিক্যাল সোসাইটির সদস্য
সমর ধনেশ

সমর ধনেশ (Penelopides samarensis) হল একধরনের ধনেশ যারা বিউসেরোটিডি পরিবারের অন্তর্ভুক্ত। এদেরকে প্রধানত দেখতে পাওয়া যায় সমর, ক্যালিকন, লেটে এবং বহল প্রভৃতি দ্বীপপুঞ্জতে। এদের প্রধান অবস্থান পূর্ব-মধ্য ফিলিপাইন।

ওয়েল্টভোগেলপার্ক ওয়ালসরোড হল একমাত্র জায়গা যেখানে এদেরকে দেখতে পাওয়া যায় ফিলিপাইনের বাইরেও। এখানে একটা পুরুষ ধনেশ রাখা আছে।

তথ্যসূত্র

 Kemp, A. C. (2001). Family Bucerotidae (Hornbills). pp. 436–523 in: del Hoyo, J., Elliott, A., & Sargatal, J. eds. (2001). Handbook of the Birds of the World. Vol. 6. Mousebirds to Hornbills. Lynx Edicions, Barcelona. 

পেনেলোপাইডস
ফিলিপাইনের পাখি
১৮৯০ এর প্রাণীসমূহ
১৮৯০-এ বর্ণিত পাখি
মাইন্ডানাও ধনেশ

মাইন্ডানাও ধনেশ (Penelopides affinis), যাদেরকে মাঝে মাঝে মাইন্ডানাও ট্যারিক্টিক ধনেশ বলে ডাকা হয়, হল মাঝারি আকারের ধনেশ যাদেরকে প্রধানত পাওয়া যায় অতিবৃষ্টি অরণ্যের চাঁদোয়া বনভূমিতে মিন্ডানাও, দিনাঘাট, সিয়ারগাও এবং বাসিলান প্রভৃতি দ্বীপে এদের দেখতে পাওয়া যায়। এই দ্বীপগুলো প্রধানত দক্ষিণ ফিলিপাইনে অবস্থিত। অনেকসময় সমর ধনেশদেরকে মাইন্ডানাও ধনেশের উপজাতি বলে মানা হয়।

উপজাতি
এদের দুটো উপজাতি আছে:

 P. a. affinis (উপপ্রজাতি)। মিন্ডানাও, দিনাঘাট এবং সিয়ারগাও প্রভৃতি দ্বীপপুঞ্জতে এদেরকে পাওয়া যায় প্রধানত।
 P. affinis basilanica, বাসিলান দ্বীপপুঞ্জতে পাওয়া যায় এদেরকে।

ব্যবহার
এটি একটি সামাজিক পাখি এবং এদেকে ছোটো ছোটো দলে দেখতে পাওয়া যায়। এই পাখিগুলো খুব আওয়াজ করে এবং অদ্ভুত এক ধরনে ডাকে যা শুনতে ta-rik-tik, এরম শোনায় আর সেই জন্যই তাদের ওই নামকরণ। ঘন বনে এরা ছদ্মবেশ ধারণ করে থাকে এবং সেই জন্য এদেরকে বোঝা যায় না এদের ডাক ব্যতীত।

খাদ্য
এদের প্রধান খাদ্য হল ফল। এছাড়াও এরা কীট, গুবরে পোকা, পিঁপড়া এবং কেঁচো (মাঝে মাঝে) প্রভৃতি খায়।

তথ্যসূত্র

BirdLife Species Factsheet 
 Kemp, A. C. (2001). Family Bucerotidae (Hornbills). pp. 436–523 in: del Hoyo, J., Elliott, A., & Sargatal, J. eds. (2001). Handbook of the Birds of the World. Vol. 6. Mousebirds to Hornbills. Lynx Edicions, Barcelona. 

পেনেলোপাইডস
দক্ষিণ এশিয়ার পাখি
ফিলিপাইনের পাখি
১৮৭৭ এর প্রাণীসমূহ
১৮৭৭-এ বর্ণিত পাখি
রিচার্ড আর্নেস্ট বেলম্যান

রিচার্ড আর্নেস্ট বেলম্যান একজন মার্কিন ফলিত গণিতবিদ।

জীবনী
বেলম্যান ১৯২০ সালের ২৬ অগাস্ট নিউ ইয়র্ক সিটিতে জন্মগ্রহণ করেন। তিনি ব্রুকলিন কলেজ থেকে ১৯৪১ সালে গণিতে বিএ ডিগ্রি অর্জন করেন। তিনি ১৯৪৩ সালে ইউনিভার্সিটি অব উইসকনসিন, ম্যাডিসন থেকে গণিতে এমএ ডিগ্রি অর্জন করেন। তিনি ১৯৪৬ সালে প্রিন্সটন বিশ্ববিদ্যালয় থেকে পিএইচডি ডিগ্রি অর্জন করেন।

পুরস্কার ও সম্মাননা
ফেলো, আমেরিকান অ্যাকাডেমি অব আর্টস অ্যান্ড সায়েন্সেস, ১৯৭৫
সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৭৭
সদস্য, ন্যাশনাল অ্যাকাডেমি অব সায়েন্সেস
আইইই মেডেল অব অনার, ১৯৭৯

তথ্যসূত্র

আইইইই মেডেল অব অনার বিজয়ী
স্ট্যানফোর্ড বিশ্ববিদ্যালয়ের শিক্ষক
উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
প্রিন্সটন বিশ্ববিদ্যালয়ের প্রাক্তন শিক্ষার্থী
মার্কিন অজ্ঞেয়বাদী
ইউনিভার্সিটি অব সাউদার্ন ক্যালিফোর্নিয়ার শিক্ষক
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯২০-এ জন্ম
১৯৮৪-এ মৃত্যু
২০শ শতাব্দীর মার্কিন গণিতবিদ
ইহুদি মার্কিন নাস্তিক
পোলীয় ইহুদি বংশোদ্ভূত মার্কিন ব্যক্তি
রুশ ইহুদি বংশোদ্ভূত মার্কিন ব্যক্তি
ব্রুকলিন কলেজের প্রাক্তন শিক্ষার্থী
ফলিত গণিতবিদ
ইয়াসমিন লাফিতে

ইয়াস্মিন ল্যাফিতে (জন্ম: ১লা অক্টোবর, ১৯৭৩) হলেন একজন মরোক্কান প্রাক্তন পর্নোগ্রাফিক অভিনেত্রী।

জীবনী এবং ক্যারিয়ার 
মরোক্কো তে থর সুক নামে এক শহরে এক মুসলিম পরিবারে তিনি জন্মগ্রহণ করেন, পরে তারা ফ্রান্সে চলে যান পরিবারের সাথে যখন তার বয়স ছিল মাত্র ৫ মাস এবং তিনি ফ্রান্সের এক বিখ্যাত সহর লিওন এর বুকে বড় হয়ে ওঠেন। ১৮ বছর বয়সে, উচ্চ বিদ্যালয় থেকে পাশ করবার পরেই তিনি তার পরিবার ত্যাগ করেন; এই সময়ে তিনি, নার্স এডুকেশন নিয়ে পড়াশুনো শুরু করেন নার্স হওয়ার জন্য এবং ওয়েট্রেস হিসেবে কাজও করেন তার পড়াশুনোর ব্যয়ভার মেটানোর জন্য।

২০০৪ সালে, তিনি যৌনশিল্প জামানায় পা রাখেন তার ছেলে বন্ধুর সাথে, একটা ছোটো ম্যাগাজিনের বিনোদনে উত্তর দেওয়ার পরে যারা প্রধানত নতুন কাপেল খুঁজছিল। ২০০৬ সালে, তিনি টি.এফ.ওয়ান টক সোতে একটা এপিসোড করেন যার নাম ছিল La Méthode Cauet, তারপরেই তাকে বিভিন্ন খবরের কাগজের সাক্ষাৎকারে আসার জন্য ডাকা হয়, ম্যাগাজিনের ওপরের পাতার ছবি এবং অন্যান্য বড়-সর অনুষ্ঠানে ডাকা হয়, এবং পরবর্তী কালে তিনি এফ.এইচ.এম নামে এক ম্যাগাজিনের প্রধান মডেল হিসেবে আবির্ভুত হন। ২০০৭ সালে, তিনি পরিচালক মার্ক ডক্রেল এর সাথে একটা অভাবনীয় চুক্তি করেন।  ওই একই বছরে তিনি ড্যানিয়েল আরবিড এর ছবিতে তিনি প্রধান ভূমিকা পালন করেন। ছবির মান ছিল A Lost Man, যা উদ্বোধন হয়েছিল ২০০৭ কান চলচ্চিত্র উৎসব অর্থাৎ ৬০ তম কান চলচ্চিত্র উৎসবে। ২০০৮ সালে, তিনি অলিভার মার্শাল এক ক্রাইম নাটক MR 73 এ পার্শচরিত্রের অভিনয় করেন। বিভিন্ন পরিচালকদের সাথে কাজ করবার পরে তিনি, ২০০৯ সালের ফেব্রুয়ারি মাসে তিনি যৌনশিল্প থেকে অবসর নেন এবং সমসাময়িক ছবির ওপরে মন দেন।

২০০৫ সালে ইয়াস্মিন ল্যাফিতে, অলিভার ল্যাফিতের সাথে কাজ শুরু করেন তার নিজের প্রোডাকশন কোম্পানিতে যার নাম ছিল "অ্যালকো প্রোডাকশন"।

খেতাব ও মনোনয়ন 
 ২০০৭ ভেনাস খেতাব বিজয়ী - বেস্ট ইউরোপীয়ান অভিনেত্রী
 ২০০৭ এক্স খেতাব - বেস্ট অভিনেত্রী
 ২০০৮ এক্স খেতাব - বেস্ট অভিনেত্রী
 ২০০৮ ইরোটিকলাইন খেতাব - বেস্ট ইউরোপীয়ান অভিনেত্রী

তথ্যসূত্র

বহিঃসংযোগ 

 
 
 
 
 

ফরাসি পর্নোগ্রাফি চলচ্চিত্র অভিনেত্রী
মরক্কী পর্নোগ্রাফি অভিনেত্রী
১৯৭৩-এ জন্ম
জীবিত ব্যক্তি
ফরাসি মুসলিম
করবিন ব্লেউ

করবিন ব্লেউ () (জন্ম: ২১ই ফেব্রুয়ারি, ১৯৮৯ ) হচ্ছেন একজন আমেরিকান অভিনেতা এবং গায়ক। ১৯৯৬ সালের দিকে তিনি পেশাগতভাবে অভিনয় শুরু করেন এবং ডিজনি চ্যানেল অরিজিনাল মুভি হাঁই স্কুল মিউজিক্যাল চলচ্চিত্রে প্রধান ভূমিকায় অভিনয় করেন ।
তিনি ২০০৪ সালের অ্যাডভেঞ্চার কমেডি ফিল্ম ক্যাচ দ্যাট কিডের মাধ্যমে তার অভিনয়ে আত্মপ্রকাশ করেন। এরপর থেকে তিনি ডিসকভারি কিডস নাটক সিরিজ ফ্লাইট 29 ডাউন (২০০৫-২০০৭) এ অভিনয় করেন।তিনি ২০০০-এর দশকের গোড়ার দিকে পেশাগতভাবে অভিনয় শুরু করেন এবং ২০০০-এর দশকের শেষের দিকে হাই স্কুল মিউজিক্যাল ট্রিলজিতে (২০০৬-২০০৮) চ্যাড ড্যানফোর্থের ভূমিকার জন্য বিখ্যাত হয়ে ওঠেন। চলচ্চিত্রগুলির গানগুলিও বিশ্বব্যাপী চার্ট করেছে, "আই ডোন্ট ড্যান্স" গানটি বিলবোর্ড হট ১০০-এর শীর্ষ ৭০-এর মধ্যে শীর্ষে রয়েছে। এই সময়ে, তিনি ডিজনি চ্যানেলের অরিজিনাল মুভি জাম্প ইনেও অভিনয় করেছিলেন! (২০০৭), সেইসাথে আরো করেছেন দি ফিল্ম টু রাইট লাভ অন হার আর্মস (২০১৫)। তিনি ডান্সিং উইথ দ্য স্টারের ১৭ তম মৌসুমে প্রতিদ্বন্দ্বিতা করেন।
ব্লিউ একটি সঙ্গীত ক্যারিয়ারও চালিয়েছেন এবং তার প্রথম অ্যালবাম অ্যানাদার সাইড ২০০৭ সালে প্রকাশিত হয়েছিল, যার মধ্যে "পুশ ইট টু দ্য লিমিট" হিট ছিল।অ্যালবামটি প্রথম সপ্তাহে ১৮,০০০ কপি বিক্রি করে ইউএস বিলবোর্ড ২০০ অ্যালবাম চার্টে ছত্রিশ নম্বরে আত্মপ্রকাশ করে। তার দ্বিতীয় অ্যালবাম, স্পিড অফ লাইট, ২০০৯ সালে মুক্তি পায়। তিনি টেলিভিশনে ফিরে আসেন, স্বল্পস্থায়ী অ্যাশটন কুচার-প্রযোজিত সিডব্লিউ সিরিজ, দ্য বিউটিফুল লাইফ: টিবিএল (২০০৯) এবং দ্য মুভি অভ ফ্রি স্টাইল (২০০৯) চলচ্চিত্রে অভিনয় করেন। তিনি দ্য লিটল ইঞ্জিন দ্যাট ক্লাউড (২০১১),স্ক্যারি অর ডাই (২০১২), নার্স থ্রি-ডি (২০১৩), সুগার (২০১৩), দ্য মাংকিস পঅ্ (২০১৩) এবং ওয়াক রাইড রোডিও(২০১৯) চলচ্চিত্রে অভিনয় করেছেন।
২০১০ সালে ব্লু ইন দ্য হাইটসের ব্রডওয়ে কোম্পানিতে উসনাভি চরিত্রে অভিনয় করেন। ২০১২ সালে তিনি গডস্পেলের পুনরুজ্জীবনে ব্রডওয়েতে ফিরে আসেন। ২০১৩ সালে তিনি ডেটাইম সোপ ওয়ান লাইফ টু লাইভ-এর স্বল্পস্থায়ী অনলাইন পুনরুজ্জীবনে জেফরি কিং চরিত্রে অভিনয় করেছিলেন। ২০১৬ সালে‌ ব্লু নিউ ইরভিং বার্লিন মিউজিক্যাল হলিডে ইনের ব্রডওয়ে কোম্পানিতে টেড হ্যানোভারের ভূমিকায় অভিনয় করেছিলেন। তিনি পরবর্তীকালে ২০১৭ সালে প্রকাশিত তার হলিডে ইন সাউন্ডট্র্যাক সঙ্গীত সবার মাঝে ছড়িয়ে দেওয়ার জন্য ঘোস্টলাইট রেকর্ডস,[A] এর সাথে একটি রেকর্ডিং চুক্তি স্বাক্ষর করেন। ২০১৯ সালে তিনি কিস মি, কেট-এর ব্রডওয়ে কোম্পানিতে বিল ক্যালহাউন/লুসেন্টিওর চরিত্রে অভিনয় করতে ফিরে আসেন। পরবর্তীকালে তিনি ৭ জুন, ২০১৯ এ প্রকাশিত তার কিস মি, কেট সাউন্ডট্র্যাক সঙ্গীত ছড়িয়ে দেওয়ার জন্য ঘোস্টলাইট রেকর্ডসের সাথে একটি রেকর্ডিং চুক্তি স্বাক্ষর করেন।

তথ্যসূত্র

বহিঃসংযোগ 

 
 
 Corbin Bleu at TV Guide

১৯৮৯-এ জন্ম
মার্কিন চলচ্চিত্র প্রযোজক
ইতালীয় বংশোদ্ভূত মার্কিন ব্যক্তি
জীবিত ব্যক্তি
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন সঙ্গীতশিল্পী
২১শ শতাব্দীর মার্কিন অভিনেতা
মার্কিন পপ গায়ক
২১শ শতাব্দীর মার্কিন সঙ্গীতশিল্পী
ব্রুকলিনের সঙ্গীতজ্ঞ
নিউ ইয়র্ক শহরের সঙ্গীতশিল্পী
মার্কিন পপ সঙ্গীতশিল্পী
হলিউড রেকর্ডসের শিল্পী
ওয়াল্ট ডিজনি রেকর্ডসের শিল্পী
মার্কিন শিশু সঙ্গীতশিল্পী
মার্কিন নৃত্য সঙ্গীতজ্ঞ
২০শ শতাব্দীর মার্কিন অভিনেতা
মার্কিন শিশু অভিনেতা
মার্কিন পুরুষ মডেল
মার্কিন সোপ অপেরা অভিনেতা
মার্কিন মঞ্চ অভিনেতা
মার্কিন কণ্ঠাভিনেতা
নিউ ইয়র্ক শহরের অভিনেতা
মার্কিন আপাতবাস্তব টেলিভিশন অনুষ্ঠানে অংশগ্রহণকারী
আফ্রিকান-মার্কিন পুরুষ মডেল
২০০৮ গ্রীষ্মকালীন অলিম্পিকে মল্লক্রীড়া – মহিলাদের পোল ভল্ট

২০০৮ গ্রীষ্মকালীন অলিম্পিক গেমসে মহিলাদের পোল ভল্ট প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

ফাইনালে রাশিয়ার ইয়েলেনা ইসিনবায়েভা ৫.০৫ মিটার লাফিয়ে জয়ী হয়ে নতুন বিশ্ব রেকর্ড গড়েন।

ফাইনালের সময় ব্রাজিলীয় প্রতিযোগিনী ফাবিয়ানা মুরারের একটি পোল (দন্ড) হারিয়ে যায়। প্রায় ১০-১৫মিনিট খুঁজেও তা পাওয়া যায় না। এই সময় নষ্টের জন্য এবং পোলটি না পেয়ে অন্য পোল ব্যবহার করার জন্য তার লাফ খারাপ হয়। মুরার আয়োজকদের বিরূদ্ধে অভিযোগ করেন এমনকি এও বলেন যে তিনি আর কখনো চীনে আসবেন না।

রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

}}

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

ফলাফল

যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ৪.৬০ মিটার (Q) বা সেরা ১২জন (q) ফাইনালে যাবে।

 WR – বিশ্ব রেকর্ড (World Record) / =SB – মরশুম সেরার সমান (Equal Season Best) / PB – ব্যক্তিগত সেরা (Personal Best) / SB – মরশুম সেরা (Season Best)

ফাইনাল

১৮ই আগস্ট ফাইনাল অনুষ্ঠিত হয়।

 WR – বিশ্ব রেকর্ড (World Record) / =SB – মরশুম সেরার সমান (Equal Season Best) / PB – ব্যক্তিগত সেরা (Personal Best) / SB – মরশুম সেরা (Season Best)

তথ্যসূত্র

২০০৮ গ্রীষ্মকালীন অলিম্পিকে মল্লক্রীড়া
অলিম্পিকে পোল ভল্ট
সাবওয়ে (রেস্তোরাঁ)

সাবওয়ে (প্রেক্ষাপট রূপে SUBWAY) হল একটা আমেরিকান ফাস্ট ফুড রেস্তোরাঁ যারা প্রাথমিক ভাবে সাবমেরিন স্যান্ডউইচ এবং সালাদ বানায়। ডক্টরস অ্যাসোসিয়েট হল এর মালিক এবং এরাই এটা চালনা করে। পৃথিবীর মধ্যে এই কোম্পানিটি অন্যতম সর্বাধিক গ্রোথযুক্ত কোম্পানি এবং এদের প্রায় ৪১,৭৬৬ রেস্তোরাঁ আছে ১০৬ টা দেশে বা জায়গায় ৫ই মে ২০১৪ এর হিসেবে। এটি বিশ্বের বৃহত্তম একক ব্র্যান্ড রেস্টুরেন্ট চেইন এবং বিশ্বব্যাপী বৃহত্তম রেস্টুরেন্ট অপারেটর হিসেবে পরিচিত।

সাবওয়ে এর আন্তর্জাতিক সদর দপ্তর অবস্থিত মিলফোর্ড, কানেক্টিকাট; ৫ টা আঞ্চলিক কেন্দ্র সারা বিশ্বে সাবওয়ের বিভিন্ন ক্রিয়াকর্মাদি পরিচালনা করে। ইউরোপে এদের আঞ্চলিক কেন্দ্রগুলো রয়েছে আমস্টারডাম, নেদারল্যান্ডস এই দুটো জায়গায়; অস্ট্রেলিয়া এবং নিউজিল্যান্ড এই দুটো জায়গা পরিচালনা হয় ব্রিসবেন, অস্ট্রেলিয়া থেকে; এশিয়ার বিভিন্ন জায়গা পরিচালনা হয় কয়েকটা আঞ্চলিক কেন্দ্র থেকে যেগুলোর মধ্যে পরে বৈরুত, লেবানন, এবং সিঙ্গাপুর প্রভৃতি; এবং লাতিন আমেরিকার জন্য রয়েছে দুটো কেন্দ্র যেগুলো হল মায়ামি, ফ্লোরিডা।

তথ্যসূত্র

বহিঃসংযোগ

 
 Subway's Nutritional Information 

১৯৬৫-এ প্রতিষ্ঠিত
মার্কিন যুক্তরাষ্ট্রের কোম্পানি
মার্কিন যুক্তরাষ্ট্রে সদর দফতর বহুজাতিক কোম্পানি
উত্তর-পূর্ব যুক্তরাষ্ট্রের অর্থনীতি
মার্কিন যুক্তরাষ্ট্রের ঝটপট খাবারের চেইন
বহুজাতিক খাদ্য কোম্পানি
মার্কিন যুক্তরাষ্ট্রের রেস্তোঁরা চেইন